open-index/open-wikipedia-markdown huggingface dataset:
திரிபுக் கொள்கை விசாரணை

**திரிபுக் கொள்கை விசாரணை** (*Inquisition*) என்பது கத்தோலிக்க திருச்சபையின் சட்ட அமைப்பின் ஒருபிரிவு ஆகும். இதன் நோக்கம் கிறிஸ்தவத்திற்கு கட்டாயமாக மதம் மாற்றம் செய்யப்பட்ட  இரகசிய யூதர்கள் மற்றும் இரகசிய கிறிஸ்தவர்கள், தங்களின் முந்தைய யூத, இசுலாமிய சமய வழிபாடுகளை மறைமுகமாக பின்பற்றும் திரிபுக் கொள்கையாளர்களை எதிர்ப்பதுடன், அவர்களை விசாரணை செய்து உரிய தண்டணை வழகுவதும் ஆகும். 

இந்த விசாரணை 12ஆம் நூற்றாண்டில் பிரான்சில் கிறித்தவ பிரிவினையாளர்களுக்கெதிராக, குறிப்பாக  இரகசிய யூதர்கள், இரகசிய கிறிஸ்தவர்கள் மற்றும் கிறித்துவத்திற்கு எதிரானர்களை விசாரணை நடத்தி தண்டிக்க துவங்கப்பட்டது. இது 14-ஆம் நூற்றாண்டுவரை நடப்பில் இருந்தது. 1250கள் முதல் இது தொமினிக்கன் சபையோடு தொடர்புடையதாயிற்று. 14ஆம் நூற்றாண்டில் நைட் டெம்பிளர் மற்றும் பெகுயின்ஸ் ஆகியோர் இவ்வமைப்பால் விசாரிக்கப்பட்டனர் என்பது குறிக்கத்தக்கது.

மத்தியக்காலத்தின் முடிவில் சீர்திருத்த இயக்கமும் கத்தோலிக்க மறுமலர்ச்சியும் தோன்றியபோது இதன் அவசியமும் தேவையும் மாறியது. இது அவ்வமையம் பிற ஐரோப்பிய நாடுகளிலும், ஆசியாவிலும், அமெரிக்காக்களிலும் நிறுவப்பட்டது.

இவ்வமைப்பு 18ஆம் நூற்றாண்டுவரை நடப்பில் இருந்ததென்றாலும், திருத்தந்தை நாடுகளுக்கு வெளியே நெப்போலியப் போர்களுக்குப் பின் இல்லமல் போயிற்று. 1904இல் இவ்வமைப்பின் பெயர் *நம்பிக்கை கோட்பாடுகளுக்கான ஆணைக்குழு* (Congregation for the Doctrine of the Faith) என பெயர் மாற்றப்பட்டது.

இவ்வமைப்பால் குற்றவாளிகளாக அறிவிக்கப்படவர்கள் அவர்களின் நாட்டு அரசர்களால் சித்தரவதை, உரிமை மறுப்புகள், பொருளாதார தடைகள், மரண தண்டனை என்று பல்வேறு வகைகளில் துன்புறுத்தப்பட்டார்கள். இந்த நடவைக்கைகளால் கருத்து வெளிப்பாட்டுச் சுதந்திரம் வெகுவாகப் பாதிக்கப்பட்டு மத்திய காலத்தில் ஐரோப்பாவின் இரண்ட காலத்துக்கு ஒரு முக்கிய காரணமாக அமைந்தது.
## இதனையும் காண்க
* இடைக்கால திரிபுக் கொள்கை விசாரணை
* எசுப்பானிய திரிபுக் கொள்கை விசாரணை
* போர்த்துகீசிய திரிபுக் கொள்கை விசாரணை
* கோவா சமயக் குற்றவிசாரணை
* உரோமைச் சமயக் குற்ற விசாரணை

## மேற்கோள்கள்


## வெளி இணைப்புகள்
* Spanish Inquisition 1478–1834
* The Inquisition is the institutional practice of specially appointed Roman Catholic priests
பகுப்பு:கிறித்தவத்தில் சமயத் துறப்பு
பகுப்பு:கத்தோலிக்க மறுமலர்ச்சி
பகுப்பு:கிறித்தவமும் வன்முறையும்
பகுப்பு:கத்தோலிக்கம் தொடர்பான சர்ச்சைகள்
பாப்பரம்பாக்கம்

**பாப்பரம்பாக்கம்,** (Papparambakkam) திருவள்ளூர் மாவட்டம் கடம்பத்தூர் ஒன்றியத்தைச் சேர்ந்த  ஒரு கிராமம். இது திருவள்ளூர் சட்டமன்றத் தொகுதியின் கீழுள்ளது.

## விருது
இக்கிராமம் சிறந்த ஊராட்சிக்கான தேசிய விருதினை ஏப்ரல் மாதம் 2013 ஆம் ஆண்டு பெற்றுள்ளது.  கழிப்பிட வசதி, குடிநீர் வசதி, ஒவ்வொரு பிரிவினருக்கும் தனித்தனி இடுகாடுகள், சோலார் கருவிகள் மூலம் மின்சக்தியில் தன்னிறைவு போன்ற சிறப்புகளே இக்கிராமம் தேசிய விருதுபெறக் காரணங்களாகும்.

## மேற்கோள்கள்

## ஆதாரங்கள்
*1 ஜனாதிபதி விருது பெற காரணம் சுகாதாரமும்,அடிப்படை வசதியும்-புதியதலைமுறை 

## வெளி இணைப்புகள்
*பாப்பரம்பாக்கத்துக்கு சிறந்த பஞ்சாயத்து விருது தினமணி, நாள்:27/04/2013.

பகுப்பு:திருவள்ளூர் மாவட்டத்திலுள்ள கிராமங்கள்
ஆப்பிரிக்கக் குள்ளத் தவளை

**ஆப்பிரிக்கக் குள்ளத் தவளைகள்** (*African dwarf frogs*) ஆப்பிரிக்காவின் சில பகுதிகளில் வாழும் சிறிய வகை நீர்த் தவளைகள். இவை முக்கியமாக காங்கோ ஆற்றுப் பகுதியில் வெப்ப வலயம் முதல் அயன அயல் மண்டலம் வரையான இடங்களில் வாழ்கின்றன.

ஆப்பிரிக்கக் குள்ள தவளைகள் தங்கள் வாழ்நாள் முழுவதையும் நீருக்கடியில் வாழும். இந்த தவளைகள் அளவு சிறிய மற்றும் ஒரு சில கிராம் எடையை உள்ளன. அவை ஆலிவ் பச்சை இருந்து கருப்பு புள்ளிகள் கொண்ட பழுப்பு நிறம். இந்த தவளைகள் சராசரி வாழ்நாள் ஐந்து ஆண்டுகள் ஆகிறது, ஆனால் அவை நீண்ட 20 ஆண்டுகளுக்கு வாழ முடியும், அவைகள் நீண்ட 6,35 சென்டிமீட்டர் (2.5 அங்குலம்) வளர முடியும்.

## மேற்கோள்கள்

பகுப்பு:ஆப்பிரிக்க விலங்குகள்
பகுப்பு:தவளைகள்
கௌரவம் (2013 திரைப்படம்)

:1973 ஆம் ஆண்டில் வெளியான திரைப்படத்தைப் பற்றி அறிய, கௌரவம் (திரைப்படம்) கட்டுரையைப் பார்க்கவும்.

thumbnail|கௌரவம் திரைப்பட ஆங்கில சுவரொட்டி

**கௌரவம்** என்பது 2013 ஆம் ஆண்டில் வெளியான இந்தியத் திரைப்படம். இது தமிழ், தெலுங்கு என இரு மொழிகளிலும் வெளியானது. இதை டூயட் மூவீஸ் என்ற பதாகையின் கீழ் பிரகாஷ்ராஜ் தயாரித்துள்ளார்.

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2013 தெலுங்குத் திரைப்படங்கள்
பகுப்பு:ராதா மோகன் இயக்கிய திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:இந்தியத் தெலுங்குத் திரைப்படங்கள்
ஓஹேர் பன்னாட்டு வானூர்தி நிலையம்

**சிகாகோ ஓ'ஹேர் பன்னாட்டு வானூர்தி நிலையம்** (*Chicago O'Hare International Airport*, ) அல்லது **ஓ'ஹேர் வானூர்தி நிலையம்**, **ஓ'ஹேர் வான்தளம்**, **சிகாகோ பன்னாட்டு வானூர்தி நிலையம்**, சுருங்க **ஓ'ஹேர்**, ஐக்கிய அமெரிக்காவின் இலினொய் மாகாணத்தில் சிகாகோ நகரத்தின் வடமேற்கு மூலையில் அமைந்துள்ள ஓர் முக்கிய வானூர்தி நிலையம் ஆகும். இது சிகாகோ லூப் எனப்படும் மைய வணிகப் பகுதியிலிருந்து  தொலைவில் உள்ளது. இதுவே சிகாகோ பகுதிக்கான முதன்மை வானூர்தி நிலையமாக விளங்குகிறது. லூப்பிலிருந்து  தொலைவில் அருகாமையிலுள்ள சிகாகோ மிட்வே பன்னாட்டு வானூர்தி நிலையம் இரண்டாம்நிலை வானூர்தி நிலையமாக அமெரிக்கப் பெருநிலப்பரப்பினுக்குள்ளான பறப்புக்களுக்கு பயன்படுத்தப்படுகிறது.

ஓஹேரைப் பயன்படுத்தும் பயணிகளில் 45% பேர்கள் (யுனைட்டெட் எக்சுபிரசு உள்ளிட்ட) யுனைட்டெட் ஏர்லைன்ஸ் வான்போக்குவரத்து நிறுவனத்தைப் பயன்படுத்துகின்றனர். யுனைட்டெட் ஏர்லைன்சிற்கு *ஹூஸ்டன்-புஷ் கண்டமிடை வானூர்தி நிலையத்திற்கு* அடுத்த இரண்டாவது பெரிய முனைய மையமாக இது விளங்குகிறது.  அமெரிக்கன் ஈகிள் உள்ளிட்ட அமெரிக்கன் எயர்லைன்ஸ் வான்போக்குவரத்து நிறுவனம் ஓஹேரைப் பயன்படுத்தும் இரண்டாவது பெரிய நிறுவனமாக உள்ளது; ஓஹேரின் 37.08% பயணிகள் இந்த வான்போக்குவரத்து நிறுவனத்தைப் பயன்படுத்துவோராகும். அமெரிக்கன் ஏர்லைன்சிற்கு *டல்லசு-வொர்த் கோட்டை வானூர்தி நிலையத்தை* அடுத்து இரண்டாவது பெரிய முனைய மையமாக இது விளங்குகிறது.

## மேற்சான்றுகள்

## வெளி இணைப்புகள்

* O'Hare International Airport  (official web site)
* O'Hare airport Modernization plan 
* O'Hare Modernization Program  (official web site)
* 41st ward map (official city web site)
* The Northwest Chicago Historical Society's page on O'Hare 
* openNav: ORD / KORD charts
* An article  by urbanologist William Olson discussing the OMP's sustainable design features. Retrieved January 13, 2009

பகுப்பு:ஐக்கிய அமெரிக்க வானூர்தி நிலையங்கள்
பகுப்பு:சிகாகோ
மேரு (மலை)

thumb|200px|மேரு

**மேரு** (சமஸ்கிருதம்: मेरु) என்பது இந்து தொன்மவியல் புராணங்களிலும், காவியங்களிலும் குறிப்பிடப்படும் ஒரு மலையாகும். **மகாமேரு** என்றும் **மந்திர மலை** என்றும் இம்மலை அழைக்கப்பெறுகிறது. இது இமயமலையில் இருப்பதாக கருதப்படுகிறது. தேவர்களும், அசுரர்களும் இணைந்து பாற்கடலை கடைவதற்கு இம்மலையை மத்தாக பயன்படுத்தினார்கள் என்கிறது கூர்ம புராணம்.

## காண்க
* பிரம்ம லோகம்

## ஆதாரம்


## வெளி இணைப்புகள்

* Description of Mount Meru in the Devi-bhagavata-purana 12
* Painting of Mount Meru found in Buddhist cave sanctuary in Xinjiang, China
* Mount Meru in Encyclopedia of Buddhist Iconography 12
* Sumeru in *Encyclopedia of Buddhist Iconography* 12
* Ngari 

பகுப்பு:இந்து தொன்மவியல் மலைகள்
பகுப்பு:பௌத்த அண்டவியல்
லாசு ஏஞ்சலசு பன்னாட்டு வானூர்தி நிலையம்

**லாசு ஏஞ்சலசு பன்னாட்டு வானூர்தி நிலையம்** (*Los Angeles International Airport*, ) ஐக்கிய அமெரிக்காவின் மிகுந்த மக்கள்தொகை கொண்ட பெருநகரப் பகுதிகளில் இரண்டாவதாக விளங்கும் லாசு ஏஞ்சலசு பெருநகரப் பகுதியில் அமைந்துள்ள முதன்மையான வானூர்தி நிலையம் ஆகும். பெரும்பான்மையான நேரங்களில் இந்த நிலையம்  இதன் [பன்னாட்டு வான் போக்குவரத்து சங்கக் குறியீடான **LAX** (எல்ஏஎக்ஸ்) என அழைக்கப்படுகிறது. இது லாசு ஏஞ்சலசு நகரத்தின் தென்மேற்கில் பசுபிக் பெருங்கடலின் கடற்கரையில் அமைந்துள்ளது. நகர மையத்திலிருந்து  தொலைவிலுள்ள வெஸ்ட்செஸ்டரில் அமைந்துள்ளது. 

2011இல் 61,862,052 பயணிகள் பயன்படுத்திய இந்த நிலையம் ஹார்ட்ஸ்ஃபீல்ட்-ஜாக்சன் அட்லான்டா பன்னாட்டு விமான நிலையம், பெய்ஜிங் தலைநகர் பன்னாட்டு விமான நிலையம், இலண்டன் ஹீத்ரோ வானூர்தி நிலையம், ஓஹேர் பன்னாட்டு வானூர்தி நிலையம், மற்றும் தோக்கியோ அனேடா பன்னாட்டு வானூர்தி நிலையங்களை அடுத்து உலகின் ஆறாவது போக்குவரத்து மிக்க வானூர்தி நிலையமாக விளங்குகிறது. மேலும் 2011இல் "உலகிலேயே மிகுந்த கிளம்புகின்ற மற்றும் வந்து சேர்கின்ற (O & D) வானூர்தி நிலையமாகவும்" கருதப்படுகிறது. பயணிகள் மற்றும் சரக்கு போக்குவரத்து இரண்டிற்குமான தரவரிசையில் முதல் ஐந்து இடங்களில் உள்ள அமெரிக்க வானூர்தி நிலையங்களில் ஒன்றாகவும் உள்ளது.. கலிபோர்னியாவிலும் மேற்கு கடற்கரையோரங்களிலும் உள்ள வானூர்தி நிலையங்களில் பறப்புகள், பயணிகள், சரக்குப் போக்குவரத்து போன்றவற்றில் முதன்மை வகிப்பதால் இதனை *[[பசிபிக் விளிம்பு|பசிபிக் விளிம்பின்]] நுழைவாயில்* என அழைக்கப்படுகிறது.

## காட்சிக்கூடம்

File:LaxAirportDiagram2.jpg|லாசு ஏஞ்சலசு வானூர்தி நிலையத்தின் ஓடுபாதை வடிவமைப்பு 
File:LAX LA.jpg|எண்ணக்கரு கட்டிடம்
file:Deltalax_(cropped).jpg|எல்ஏஎக்சில் டெல்ட்டா போயிங் 757-200 (ஆகத்து 2003இல்)
|லாசு ஏஞ்சலசு வானூர்தி நிலைய நுழைவில் உள்ள பெரிய வரவேற்பு பதாகை.
File:2010-1101-HangarNo1.jpg|Hangar No. 1 was the first structure at LAX, built in 1929, restored in 1990 and remaining in active use.


## மேற்சான்றுகள்

## வெளி இணைப்புகள்

* Los Angeles International Airport official website
* LAneXt website
* LAX Noise Management Internet Flight Tracking System 

பகுப்பு:ஐக்கிய அமெரிக்க வானூர்தி நிலையங்கள்
பகுப்பு:லாசு ஏஞ்சலசு
தீபிகா பள்ளிக்கல்

**தீபிகா பள்ளிக்கல்** ஒரு இந்திய சுவர்ப்பந்து விளையாட்டு வீரர் ஆவார்.  உலக மகளிர் சுவர்ப்பந்து போட்டி தரவரிசையில் முதல் 10 இடத்திற்குள் வந்த முதல் இந்திய விளையாட்டு வீரர் ஆவார்.  இவர் 2011-ம் ஆண்டு 3 WISPA பட்டங்களைப் பெற்று தன் விளையாட்டு வாழ்வில் சிறந்த தரவரிசை இடமாக 13-ம் இடம் பெற்றார்.  அதன் பின்னர்2012-ம் ஆண்டு அந்த தரவரிசை இடத்தையும் தாண்டி முதல் 10 இடத்திற்குள் வந்தார்.

## தனி வாழ்க்கை
தீபிகா பள்ளிக்கல் என்று அறியப்படும் தீபிகா ரெபக்கா பள்ளிக்கல் 21 செப்டம்பர் 1991-ம் ஆண்டு கேரளாவைச் சேர்ந்த சிரியன் கிறித்தவ பெற்றோருக்கு மகளாக சென்னையில் பிறந்தார். நவம்பர் 15, 2013 ஆம் ஆண்டு கிரிக்கெட் வீரர் தினேஷ் கார்த்திக் மற்றும் தீபிக்கா இருவரும் திருமண நிச்சயம் செய்து கொண்டனர்.  இவர் தனது முதல் பன்னாட்டு பந்தய விளையாட்டை லண்டனில் விளையாடினார்.
இதுவரை ஜெர்மன் ஓபன், டட்ச் ஓபன், பிரெஞ்சு ஓபன், ஆஸ்திரேலியன் ஓபன், ஸ்காட்டிஷ் ஓபன் ஆகியவற்றில் பட்டம் வென்றுள்ளார்.

## தொழில் வாழ்க்கை
தீபிகா பள்ளிக்கல் 2006-ம் ஆண்டு முதல் தொழில்முறை சுவர்ப்பந்து விளையாட்டு வீரரானார்.  தொடக்க காலத்தில் பல ஏற்றத் தாழ்வுகளுடன் இருந்த இவரது தொழில் வாழ்க்கை, 2011-ல் எகிப்தில் இவர் எடுத்துக்கொண்ட பயிற்சிக்குப் பிறகு சீரானதாகவும், பல வெற்றிகளுடையதாவும் மாறியது.

## தங்க பதக்கம்
2014ஆம் ஆண்டு நடந்த இங்கிலாந்தில் கிளாஸ்கோ நகரில் நடந்த காமன் வெல்த் போட்டியில் தங்கப்பதக்கம் வென்றார்.

## தேசிய சுவர்ப்பந்து சாம்பியன்ஷிப் புறக்கணிப்பு
தேசிய சுவர்ப்பந்து சாம்பியன்ஷிப் போட்டியில் ஆண்களுக்கும் பெண்களுக்கும் உள்ள பரிசு தொகை வேறுபாட்டை களைய வலியுறுத்தி தீபிக்கா பள்ளிக்கல் நான்காவது ஆண்டாக போட்டிகளில் பங்கேற்காமல் புறக்கணித்துள்ளார்..
## மேற்கோள்கள்

பகுப்பு:தமிழக விளையாட்டு வீரர்கள்
பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்திய சுவர்ப்பந்து விளையாட்டு வீரர்கள்
பகுப்பு:தமிழ்நாட்டு விளையாட்டு வீராங்கனைகள்
ஒளிமின்னழுத்தியம்

**ஒளிமின்னழுத்தியம்** (*Photovoltaics* அல்லது *PV*) என்பது சூரியக் கதிரை நேரடியாக மின்சாரமாக மாற்றும் ஒளிமின்கலங்களைப் பற்றியும் அவற்றை இணைத்து மின்னாற்றலை வழங்கும் கலை, தொழில், ஆய்வைப் பற்றியும் குறிக்கும். கதிரவனில் இருந்து கதிரொளி நாளும் கிடைப்பதால், வற்றாத ஆற்றல்வாயாக இது கருதப்படுகின்றது. நகரும் பொருள்கள் ஏதும் இன்றியும், சூழலுக்குக் கேடுதரும் வெளிக்கழிவுகள் ஏதும் இல்லாமலும் நேரடியாக மின்னாற்றல் உருவாக்கப்படுவதால் இவை வரவேற்கப்படுகின்றன. மின்னாற்றலைத் தனியாக ஓரிடத்தில் உருவாக்கி மற்ற இடங்களுக்கு கம்பி வழியாக செலுத்தி வழங்க வேண்டிய தேவை இல்லாமல் எங்கு வேண்டுமோ அங்கு தனித்து இயங்கி மின்னாற்றல் பெறமுடியும் ஆகையால் இவற்றின் பயன்பாடு, படகுகளிலும், தீவுகளிலும் கூடக் காணக்கூடியது. மின் ஆற்றல் பற்றாக்குறை கூடுவதால், அண்மைக் காலமாக கதிரொளி மின்கலங்களின் உற்பத்தியும், கதிரொளி படல்களின் உற்பத்தியும் உயர்ந்துள்ளது.

ஒளிமின்னழுத்தியத் தயாரிப்பு ஒவ்வொரு இரண்டு ஆண்டுகளுக்கும் இருமடங்காக உயர்வதினால், அதில் 2002 ஆம் ஆண்டு முதல் ஒவ்வோர் ஆண்டும் சராசரியாக 48 விழுக்காடாக உயருவதால், இதுவே உலகில் மிக விரைவாக உயர்ந்த மின்னாற்றல் தொழில்நுட்பமாக உருவாகி உள்ளது.

## மேற்கண்ணோட்டம்
குறிப்பிட்ட அலைநீளம் கொண்ட ஒளி ஒரு குறைக்கடத்தியின் மீது விழுந்தால் அக்குறைக்கடத்தியில் உள்ள அணுக்களைப் பிணைத்திருக்கும் எதிர்மின்னிகள் விடுபட்டு மின்னோட்டம் அல்லது மின்னழுத்தம் ஏற்படும். நேர்வகை-எதிர்வகைக் குறைக்கடத்தி இணைப்பால் உருவான இருமுனையம் என்னும் ஈரி ஒன்றில் ஒளிக்கதிர் விழுந்தால், அக்கருவியில் மின்னழுத்தம் ஏற்படுகின்றது. ஒளியின் ஆற்றலால் அக் குறைக்கடத்தி ஈரியில் விடுபடும் எதிர்மின்னிகளும், நேர்மின்மம் உடைய புரைமின்னிகளும் (holes) அந்த ஈரியின் இணைப்பு முகத்தை ஒட்டி இருக்கும் பகுதியில் உள்ள மின்புலப் பகுதியை அடைந்து அங்கே பிரிக்கப்படுகின்றன. ஆகவே இருமுனைகளுக்கும் இடையே மின்னழுத்தம் ஏற்படுகின்றது. இவ்விளைவு ஒளிமின்னழுத்திய விளைவு( photovoltaic effect) எனப்படுகின்றது. ஒளியால் தூண்டப்பட்டு ஓர் ஈரியில் மின்னோட்டம் பாயும் கருவியை ஒளிமின் ஈரி அல்லது ஒளிமின் இருமுனையம் (photodiode) என்று அழைப்பர். ஆனால் இந்த ஒளிமின் ஈரிகளுக்குத் தனியாக வெளியிருந்து மின்னழுத்தம் தருவது வழக்கம். கதிரொளி மின்னழுத்தியக் கருவியில் தனியாக வெளியிருந்து மின்னழுத்தம் ஏதும் தரவேண்டியதில்லை. ஒளியின் தூண்டுதலாக் தோன்றும் மின்னழுத்தமே இக்கருவியை இயக்கி மின்னோட்டம் தருகின்றது. இதனால் சில நேரங்களில் கதிரொளி மின்கலத்தை புற மின்னழுத்தச் சாய்வுதராத ஒளிமின் ஈரி (இருமுனையம்) என்பர்.

## தற்போதைய மேம்பாடு
ஒளிமின்படலங்களின் (solar panels) மிக முக்கிய இடுவு என்னவென்றால் முதலீட்டு தொகை ( பொருத்துதல் மற்றும் மூலப்பொருட்களுக்கான தொகை ).

## மேற்கோள்கள்


பகுப்பு:மின்சக்தி மூலங்கள்
பகுப்பு:மின்னணுவியல்
பகுப்பு:மின்வேதியியல்
சத்ய லோகம்

இந்து தொன்மவியலின் அடிப்படையில் சத்ய லோகம் அல்லது சத்திய லோகம் என்பது பிரம்மனின் உலகமாகும். பிரம்ம லோகம் என்றும் இந்த உலகம் அழைக்கப்பெறுகிறது. இங்கு பிரம்மன் தனது தொழிலான படைக்கும் தொழிலினை செய்கிறார். கலைமகளான சரஸ்வதி தேவி வீணையை மீட்டி இசையில் திளைக்கிறார்.

இங்கு இறப்பினை கடந்த முனிவர்களும், ரிசிகளும் தவமியற்றுவதாகவும் நம்பப்படுகிறது.

## காண்க
*லோகம்
*தேவ உலகம்

## ஆதாரம்


பகுப்பு:இந்து தொன்மவியல் இடங்கள்
பகுப்பு:இந்து அண்டவியல்
மதுராந்தகம் ஏரி

**மதுராந்தகம் ஏரி** (Maduranthakam Lake) என்பது செங்கல்பட்டு மாவட்டத்தில் உள்ள மதுராந்தகம் நகராட்சியில் உள்ள ஏரியாகும். இதுவே செங்கல்பட்டு மாவட்டத்தின் பெரிய ஏரியாகும்.

## கட்டுமானம்
இந்த ஏரி மதுராந்தகன் உத்தம சோழனால் கி.பி 10 நூற்றாண்டில் கட்டப்பட்டது.  ஆங்கிலேயர் ஆட்சி காலத்தில் மாவட்ட ஆட்சியர் லியோனலால் 1798 ஆம் ஆண்டு கரைகள் வலுப்படுத்தப்பட்டன..

## அளவுகள்
இதன் வரப்பின் (கரையின் நீளம் 12,960 அடிகள், மற்றும் இது 2908 ஏக்கர்கள் பரப்பளவு கொண்டது. நீர் 2231.48 ஏக்கர்கள் பரவியும், 694 மில்லியன் கன அடிகள் கொள்ளளவும் கொண்டது.

## மேற்கோள்கள்

பகுப்பு:செங்கல்பட்டு மாவட்ட ஏரிகள்
வேட்டைக்காரர்

விலங்குகளை வேட்டையாடிப் புசிப்போர் **வேட்டைக்காரர்**.
வேறு :

* வேடர்கள்.
* வேடுவர்கள்.
* ‌‌‌‌‌‍‍‍‌‌‌‌‌‌‌‌‌‌‌‌‌‌‌‌‌‌‌‌‌‌‌‌குறவர்
மே 2013 சந்திர கிரகணம்

பகுதியான சந்திர கிரகணம் அல்லது நிலவு மறைப்பு என்பது 2013-ம் ஆண்டில் மே 25-ஆம் நாள் நடைபெரும். இது முழு நிலவு மறைப்பாக இல்லாததனால் வெறும் நிழல் மட்டும் புவியில் பட்டு, சரிவர தெரியாமல் போகக்கூடும்.

## 3 கிரகணங்கள்
2013 ஏப்ரல் மற்றும் மே மாதங்களின் சிறப்பு (30 நாட்களிடையே) 3 கிரகணங்கள் தெரியும். 
# ஏப்ரல் 25 - முதல் சந்திர கிரகணம்
# மே 10 - சூரிய கிரகணம்
# மே 25 - இரண்டாம் சந்திர கிரகணம்
தொடர்ந்து வரக்கூடிய இரு சந்திர கிரகணங்களில் இது இரண்டாவதாகும்.

## வரைபடம்

### சரோஸ் தொடர்
இது சரோஸ் 150 தொடரின் முதல் சந்திர கிரகணமாகும்.

## உசாத்துணை

பகுப்பு:2013 நிகழ்வுகள்
பகுப்பு:நிலவு மறைப்புகள்
பிறிசிலியன்

**பிறிசிலியன்** (*Priscillian*, இறப்பு: 385) பண்டைய உரோமையைச் சேர்ந்த இறையியலாளரும், எசுப்பானியாவின் ஆவிலா நகரின் ஆயராக இருந்தவரும் ஆவார்.

இவர் கிறித்தவ திருச்சபையால் திரிபுக் கொள்கைக்காக (Heresy) மரண தண்டனை விதிக்கப்பட்டுக் கொல்லப்பட்டார். முதன் முதலில் திரிபுக் கொள்கைக்காக கிறித்தவர்களால் கொல்லப்பட்டவர் இவரே. இவர் சூனியம், மாந்திரீகம் போன்றவற்றில் ஈடுபட்டார் எனக் குற்றம் சாட்டப்பட்டு அரசனின் அவையால் மரண தண்டனை விதிக்கப்பட்டார். இத்தண்டனையினை டிரயர், செருமணியில் கூடிய மன்றம் உறுதிசெய்தது.

கிறித்துவ நம்பிக்கை சார்ந்தவற்றில் ஓர் ஆயரைத் தீர்ப்பிட அரசனுக்கோ, மன்றத்துக்கோ உரிமையில்லை எனக்கூறி மிலன் நகரின் ஆயரான அம்புரோசு, திருத்தந்தை சிரீசியஸ் மற்றும் தூர் நகர மார்ட்டின் ஆகியோர் தண்டனையைக் குறைக்க முயன்றனர். ஆயினும் இவரும் இவரைப் பின்பற்றியவர்களும் கிபி 385 அல்லது 386 இல் தலை வெட்டிக் கொல்லப்பட்டனர். இவர்களது மரணதண்டனை பின்னர் பல நூற்றாண்டுகளாக கிறித்துவ சமயத் திரிபுக் கொள்கையினருக்கு தண்டனையாக மரண தண்டனை விதிக்க முன்மாதிரியாக அமைந்தது.

## மேற்கோள்கள்


பகுப்பு:385 இறப்புகள்
பகுப்பு:கத்தோலிக்க ஆயர்கள்
பகுப்பு:கிறித்தவ சித்தர்கள்
ஸ்ரீ சாரதா வித்யாலயா பெண்கள் மேனிலைப் பள்ளி

**ஸ்ரீ சாரதா வித்யாலயா பெண்கள் மேனிலைப் பள்ளி** என்பது தமிழ்நாட்டின் சேலம் மாவட்டத்தில் உள்ள புகழ் பெற்ற பள்ளி ஆகும். சாரதா கல்லூரிச் சாலையில் அமைந்துள்ள இப்பள்ளி ராமகிருஷ்ண மடத்தினரால் நிருவாகிக்கப்பட்டு வருகின்றது.

பகுப்பு:தமிழ்நாட்டிலுள்ள பதின்மப் பள்ளிகள்
அயன் மேன் 3

**அயன் மேன் 3** () என்பது 2013 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் அயன் மேன் என்ற கதாபாத்திரத்தை மையமாகக் கொண்டு ஷேன் பிளாக் என்பவர் இயக்க, மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.

இது 2008 இல் வெளியான அயன் மேன் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் ஏழாவது திரைப்படமும் ஆகும். கேவின் பிகே என்பவர் தயாரிக்கும் இந்த திரைப்படத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், கய் பியர்ஸ், ரெபேக்கா ஹால், ஸ்டெபானி சோஸ்டாக், ஜேம்ஸ் பேட்ஜ் டேல், ஜான் பெவ்ரோ மற்றும் பென் கிங்ஸ்லி போன்ற பலர் நடித்துள்ளனர்.

அயர்ன் மேன் 3 ஏப்ரல் 14, 2013 அன்று பாரிஸில் உள்ள கிறாண்டு இறெட்சுல் திரையிடப்பட்டது, மேலும் மார்வல் திரைப் பிரபஞ்சத்தின் இரண்டாம் கட்டத்தின் முதல் படமாக 3 மே 2013 அன்று அமெரிக்காவில் வெளியிடப்பட்டது. இந்த திரைப்படத்தின் செயல்திறன், காட்சி விளைவுகள், அதிரடி காட்சிகள், நகைச்சுவை மற்றும் பிரையன் டைலரின் இசை ஆகியவற்றிக்கு விமர்சகர்களிடமிருந்து பாராட்டுக்களைப் பெற்றது.

இப்படம் வசூல் ரீதியாக மிகப்பெரிய வெற்றியைப் பெற்றது, இது உலகளவில் 1.2 பில்லியன் டாலர்களை வசூலித்தது, இது 2013 ஆம் ஆண்டில் அதிக வசூல் செய்த இரண்டாவது படமாகவும், 1 பில்லியன் டாலருக்கும் அதிகமாக வசூலித்த பதினாறாவது படமாகவும்,  எல்லா நேரத்திலும் அதிகமாக வசூலித்த ஐந்தாவது படமாகவும் அமைந்தது.

## நடிகர்கள்
* ராபர்ட் டவுனி ஜூனியர் - டோனி இஸ்டார்க் / அயன் மேன்
* கிவ்வினெத் பேல்ட்ரோ - பேப்பர் போட்சு
* டான் செடில் - ஜேம்ஸ்
* கய் பியர்ஸ் - ஆல்ட்ரிச் கில்லியன்
* ரெபேக்கா ஹால் - மாயா ஹேன்சன்
* ஸ்டெபானி சோஸ்டாக் - எரிக் சவின் - எல்லன் பிராண்ட்
* ஜேம்ஸ் பேட்ஜ் டேல்
* ஜான் பெவ்ரோ - கப்பி கோகன்
* பென் கிங்ஸ்லி - ட்ரெவர் ஸ்லேட்டரி
* டை சிம்ப்கின்ஸ் - ஹார்லி கீனர்

## தமிழில்
ஏப்ரல் 26 ஆம் திகதி ஆங்கிலத்தில் மட்டுமன்றி தமிழும் வெளியானது. ஆங்கிலத்தில் 30 திரையரங்குகளில் 3D இலும், தமிழில் 100 திரையரங்களில் 2D இலும் வெளியானது.

## தொடர்ச்சியான தொடர்கள்

## மேற்கோள்கள்

## வெளி இணைப்புகள்
* 
* 

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:மார்வெல் திரைப் பிரபஞ்சம்: இரண்டாம் கட்டம்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:தொடர் திரைப்படங்கள்
பகுப்பு:மார்வெல் வரைகதையை தழுவிய திரைப்படங்கள்
சௌந்தரிய லகரி உரை

**சௌந்தரிய லகரி உரை**  என்னும் உரைநூலானது சௌந்தர்ய லகரி என்னும் நூல் தோன்றிய 16 நூற்றாண்டிலேயே எழுதப்பட்டது. இந்த உரையின் சிறப்புப் பாயிரப் பாடலில் இந்த உரையாசிரியரின் பெயர் **தாழைநகர் எல்லான்** எனக் குறிபிடப்பட்டுள்ளது. இந்த எல்லானே எல்லப்ப நாவலர் என அறிஞர் மு. அருணாசலம் குறிப்பிட்டுக் காட்டுகிறார். 

சௌந்தரியம் என்பது இங்குத் தேவியின் அழகினைக் குறிக்கும். 
## உரையமைதி
*இந்த நூல் எவ்வாறு அமைந்துள்ளது என்பதை உரையாசிரியர் நன்னூல் நூற்பா ஒன்றால்  விளக்கிகிறார்.
*அம்பிகை நீலி என்பது பாவமே, நீலி என்பது நீலநிறத்தை உடையவளுக்கும், மனத்தின்கண் வைரத்தை உடையவளுக்கும் பெயராதலால், வைரம் உத்தமிக்குப் பொருந்தாது என்பது பற்றி நீலி என்றது பாவமே என்றார். 
*திரிவேணி சங்கமம் என்பது சோணை , கங்கை, யமுனை ஆகிய மூன்று ஆறும் கூடுமிடம். சோணை சிவப்பு. கங்கை தெளிந்து வரும் வெள்ளை. யமுனை கறுப்பு. 
*புறநானூறு, நன்னூல், திருக்குறள், சம்பந்தர் தேவாரம், சுந்தரர் தேவாரம், திருவாசகம், திருக்கோவையார், கல்லாடம், சிந்தாமணி, கூத்தநூல் முதலான நூல்களிலிருந்து இவ்வுரையில் மேற்கோள்கள் தரப்பட்டுள்ளன. 
*பாடல்தோறும் அமைந்துள்ள அணி அதன் வடமொழிப் பெயராலும், தமிழ்ப் பெயராலும் இந்த உரையில் சுட்டப்பட்டுள்ளது. 
*உருத்திர யாமனம், வசிட்ட சங்கிதை, சனந்த சங்கிதை, காந்த சங்கிதை முதலான பல வடமொழி நூல்களின் பெயர்களும் உரையில் சுட்டப்பட்டுள்ளன. 
*யோகம் பற்றிக் குறிப்பிடும் இடங்கள் தெளிவாக விளக்கப்பட்டுள்ளன. 
**மூலாதாரம் தாமரைக் கிழங்கு போன்று இருக்கும்.
**அதில் இடை, பிங்கலை, சுழுமுனை என்னும் மூன்று நாடிகள் எழும்.
**இடையும் பிங்கலையும் மூக்கின் துளைகள் இரண்டிலும் ஓடும்.
**சுழுமுனையின் உச்சி 1000 இதழ் கொண்ட தாமரையாக தலையுச்சியில் மலர்ந்திருக்கும்.
**குண்டலினி சக்தி பாம்பின் வடிவம் போல் எழும்.
**மூலாதாரத்தில் குண்டலினி பாம்பு தன் படத்தை விரித்துக்கொண்டு உறங்கும். அதை எழுப்ப வேண்டும்.
**மூக்கின் துளைகளை ஒவ்வொன்றாக அடைத்துக்கொண்டு மூச்சை இழுத்து, அடக்கி, வெளிவிடவேண்டும். 
**அடக்கும்போது கும்பி என்னும் மலவாயைச் சுருக்கி விரித்து, மூலாதாரத்திலுள்ள குண்டலினி சத்தியை எழுப்ப வேண்டும். அப்போது சுவாதிட்டானத்தில் உள்ள அக்கினி மூண்டு எழும். அது சுழுமுனை வழியே உடலில் உள்ள 6 ஆதார நிலைகளையும் கடந்து உச்சந்தலையில் உள்ள ஆயிரம் இதழ்கொண்ட தாமரையாகிய சதாசிவத்தை எழுப்பும்.
**தத்துவம் 21 – பூதம் 5, தன்மாத்திரை 5, புலன் என்னும் ஞானேந்திரியம் 5, பொறி என்னும் கன்மேந்திரியம் 5, மனம் 1, ஆக 21
**வீடு என்பது குண்டலினி சக்தியைச் சதாசிவத்துடன் இணைப்பது. 
**இரண்டு ரேகை சந்திப்பது சந்தி. மூன்று ரேகை சந்திப்பது வன்மம்.
**சௌவுந்தரிய லகரி எல்லப்ப நாவலர் உரை** என்னும் பெயரோடு இந்த உரைநூல் 1897 ஆம் ஆண்டு நல்லூர் ஆறுமுக நாவலரால் பரிசோதிக்கப்பட்டதை, சென்னை இட்டா பார்த்தசாரதி நாயுடு அவர்களால் தமது ஸ்ரீ பதமநாப விலாச அச்சகத்தில் பதிப்பிக்கப்பட்டது. 1907 அனவரதம்பிள்ளை பதிப்பு இதன் சிறப்பான பதிப்பு.

## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
ஏக் தி தாயன்

**ஏக் தி தாயன்** என்பது 2013 ஆம் ஆண்டு ஏப்ரல் மாதம் வெளியான இந்தித் திரைப்படம். இதை கண்ணன் ஐயர் இயக்கியுள்ளார். இம்ரான் ஹாஷ்மி, கொங்கோனா சென் சர்மா, ஹுமா குரேஷி ஆகியோர் முன்னணி வேடங்களில் நடித்துள்ளனர், ஏக்தா கபூர், ஷோபா கபூர், விஷால் பரத்வாஜ், ரேகா பரத்வாஜ் ஆகியோர் இணைந்து தயாரித்துள்ளனர். மாயமந்திரங்களையும் பேய்களையும் கொண்டு திரைக்கதை நகர்கிறது.

## மேற்கோள்கள்

பகுப்பு:2013 இந்தித் திரைப்படங்கள்
பகுப்பு:2013 திகில் திரைப்படங்கள்
பகுப்பு:இந்திய இந்தித் திரைப்படங்கள்
திருநெல்லி மகாவிஷ்ணு கோயில்

**திருநெல்லி மகா விஷ்ணு கோயில்** என்பது கேரளத்தின், வயநாடு மாவட்டத்தில் அமைந்துள்ள பழமையான விஷ்ணு கோயில்களில் ஒன்று. இது பிரம்மகிரி மலைக்குன்றை அடுத்த திருநெல்லியில் அமைந்துள்ளது. இந்தக் கோயிலின் கூத்தம்பலக் கூடத்தில் புகழ்பெற்ற சுவர் ஓவியங்கள் வரையப்பட்டுள்ளன. அருகே உள்ள புனித மலை ஊற்றான *பாபநாசி* நீரானது பாவங்களைத் தீர்க்கக்கூடியது என்று கருதப்படுகிறது.

## பஞ்ச தீர்த்தம்

இந்தக் கோயிலின் தெற்குப் பக்கமுள்ள பஞ்ச தீர்த்தக்குளம் ஒரு புனிதக் குளமாக கருதப்படுகிறது. ஐந்து புனித ஆறுகளின் நீர் இக்குளத்தில் கலப்பதாக ஐதீகம். இதுவே இக்குளத்தின் பெயருக்குக் காரணம். இக்குளத்தின் நடுவே ஒரு மேடு உள்ளது. அதை அடைய ஒரு கல்பாலம் உள்ளது. இந்த மேட்டில் சரிவான கல் ஒன்று உள்ளது. இதை மகாவிஷ்ணுவின் பாதம் என்று கருதி விஷ்ணு பாதம் என்று அழைக்கின்றனர்.

## வெளி இணைப்புகள்

*http://thirunellitemple.com/index.php

## மேற்கோள்கள்

பகுப்பு:வைணவ தலங்கள்
பகுப்பு:வயநாடு மாவட்டத்திலுள்ள இந்துக் கோயில்கள்‎
பகுப்பு:வயநாடு மாவட்டத்திலுள்ள சுற்றுலாத் தலங்கள்‎
பிரம்மகிரி

**பிரம்மகிரி** மலைத்தொடர் மேற்குத் தொடர்ச்சி மலையில் உள்ளது. இது கர்நாடகத்தின் குடகு மாவட்டத்திற்கும், கேரளத்தின் வயநாடு மாவட்டத்திற்கும் உள்ள எல்லையில் அமைந்துள்ளது. இதன் மேற்பகுதியில் அதிகளவிலான மரங்கள் உள்ளன. வனவாழ் உயிரினங்களும் மிகுந்து காணப்படுகின்றன.
## சுற்றுலாவுக்கான இடங்கள்
திருநெல்லி கோவில் என்னும் திருமால் கோவில் இம்மலையின் கேரளப் பகுதியில் அமைந்துள்ளது.

## படக் காட்சியம்

Image:Irupu1.jpg|நரிமலை
Image:Irupu2.jpg
Image:Munikal Caves.JPG|முனிகள் குகை
Image:Brahmagirishola.jpg
Image:Irupu3.jpg


பகுப்பு:கேரளம்
பகுப்பு:கர்நாடகம்
திருநெல்லி

**திருநெல்லி** என்பது இந்தியாவின் கேரள மாநிலத்தில் உள்ள வயநாடு மாவட்டத்தில் உள்ள ஒரு ஊர் ஆகும்.

இந்த ஊரில் அமைந்துள்ள திருநெல்லி கோயில் மிகவும் பிரசித்தி பெற்ற கோயிலாகும்.
thumb| திருநெல்லியில் கல் குழாய்

## மக்கள்தொகையியல்
 இந்திய மக்கள்தொகை கணக்கெடுப்பின்படி, திருநெல்லியில் 5,774 ஆண்கள் மற்றும் 5,945 பெண்கள் உட்பட 11,719 பேர் உள்ளனர்.

## போக்குவரத்து
திருநெல்லி ஊரை மானந்தவாடி அல்லது கல்பற்றாவில் இருந்து அணுகலாம். பெரிய மலை சாலை மானந்தவாடியை கண்ணூர் மற்றும் தலச்சேரியுடன் இணைக்கிறது. தாமரச்சேரி மலைப்பாதையானது கோழிக்கோடு கல்பற்றாவை இணைக்கிறது. குற்றியாடி மலைப்பாதை வடகரையை கல்பற்றா மற்றும் மானந்தவாடியுடன் இணைக்கிறது. பால்ச்சுரம் மலைப்பாதை கண்ணூர் மற்றும் இரிட்டியை மானந்தவாடியுடன் இணைக்கிறது. நிலம்பூரில் இருந்து ஊட்டி செல்லும் சாலையும் மேப்பாடி ஊரின் வழியாக வயநாட்டுடன் இணைக்கப்பட்டுள்ளது.

கருநாடகத்தில் இருந்து பயணித்தால், திதிமதி-கோனிகொப்பால்-பொன்னம்பேட்டை-குட்டா (அனைத்தும் குடகு மாவட்டத்தில் உள்ள) நகரங்கள் வழியாக சாலை வழியாக அணுகலாம்.

அருகிலுள்ள தொடருந்து நிலையம் மைசூரில் உள்ளது. அருகிலுள்ள வானூர்தி நிலையங்கள் கோழிக்கோடு பன்னாட்டு வானூர்தி நிலையம்-120&nbsp;கி.மீ., பெங்களூரு பன்னாட்டு  வானூர்தி நிலையம்-290&nbsp;கி.மீ., மற்றும் கண்ணூர் பன்னாட்டு வானூர்தி நிலையம்-58&nbsp;கி.மீ. ஆகும்
thumb| தெட்டு சாலை, திருநெல்லி

## மேலும் பார்க்கவும்
* கட்டிக்குளம்
* மானந்தவாடி
* வள்ளியூர்க்காவு
* கட்டிக்குளத்திற்கு அருகில் உள்ள திருநெல்லி கோவிலில் இருந்து ஏழு கிலோமீட்டர் தொலைவில் உள்ள **[[பட்சி பாதாளம்]]** மலையேற்ற தளமாகும். குன்றின் மீது ஏராளமான பறவைகள் நிறைந்த பழங்கால குகை உள்ளது.

## மேற்கோள்கள்

பகுப்பு:வயநாடு மாவட்டத்தில் உள்ள ஊர்களும் நகரங்களும்
மரீசி

**மரீசி** என்பவர் இந்து தொன்மவியலின் அடிப்படையில் பிரம்மாவின் மகன் ஆவார். மரீசி மகரிஷியின் மனைவிக்கு கலை என்று பெயர். இவர்களுக்கு காசிபர் என்ற மகனும், பூர்ணிமா என்ற மகளும் உள்ளனர். மேலும் மரீசி சப்த ரிஷிகள் எனப்படும் ஏழு பெரும் ரிசிகளுள் ஒருவரும், பிரம்மாவின் படைப்பு தொழிலை செய்ய உருவாக்கப்பெற்ற பிரஜாபதிகளுள் ஒருவருமாவார்.

## தோற்றம்
பிரம்மா தன் படைப்புத் தொழிலுக்கு உதவியாக இருக்க சனத்குமாரர் முதலிய சனகாதி முனிவர்கள் ஆகியோரைத் தோற்றுவித்தார். ஆனால், அவர்கள் சிவபெருமானை நோக்கி தவமிருந்து மெய்ஞானத்தினை அடையச் சென்றதால், நாரதர், தட்சன், வசிட்டர், பிருகு, கிரது, புலஸ்தியர், அங்கரிசர், அத்திரி, மரீசி ஆகியோரை பிரம்மா தோற்றுவித்து தனக்கு உதவியாக இருக்கும்படி செய்தார்.

## [[மானசரோவர்]] ஏரி தோற்றம்
ஒரு முறை மரீசி சிவபெருமானை 12 ஆண்டுகள் தாந்திரீக முறைப்படி வணங்க முடிவுசெய்தார். ஆனால் கையிலை முழுவதும் நீர்நிலைகள் பனியாக உறைந்து நின்றன. தாந்திரீக முறைப்படி குளித்து ஈர உடையுடனே வழிபடவேண்டும் என்ற நியதியுள்ளதால் மரீசியால் சிவபெருமானை வணங்க இயலவில்லை. எனவே தனது தந்தையான பிரம்மாவிடம் அபயம் வேண்டினார். 

பிரம்மாவும் கைலாயம் மலையிலுள்ள பனிக்கட்டிகளை உருகச் செய்து அதிலிருந்து மானசரோவர் என்ற ஏரியை உருவாக்கி தந்தார்.

## ஆதாரம்

## வெளி இணைப்புகள்
*மரிசி முனிவரின் பெயரால் ஓர் ஆசனம்
பகுப்பு:பிரம்ம குமாரர்கள்
ஆனந்தம் ஆனந்தமே...

**சீத்தம்மா வகிட்லோ சிரிமல்லே செட்டு** என்பது 2013 ஆம் ஆண்டில் வெளியான தெலுங்குத் திரைப்படம் ஆகும். இதை ஸ்ரீகாந்து அடலா என்பவர் இயக்கியுள்ளார். வெங்கடேஷ் (நடிகர்), மகேஷ் பாபு, அஞ்சலி, சமந்தா ஆகியோர் முதன்மை வேடங்களில் நடித்துள்ளனர். பிரகாஷ்ராஜ், ஜெயசுதா ஆகியோர் துணை வேடங்களில் நடித்துள்ளனர்.  இது ஜனவரி 11, 2013 அன்று வெளியானது.

இது தமிழில், ஆனந்தம் ஆனந்தமே என்ற பெயரில் வெளியாகவுள்ளது.

## நடிகர்கள்

* வெங்கடேஷ் - பெரியடு
* மகேஷ் பாபு - சின்னடு
* அஞ்சலி - சீதா
* சமந்தா - கீதா
* பிரகாஷ் ராஜ் 
* ஜெயசுதா 
* ரோகினி
* ராவ் ரமேஷ் - கீதாவின் தந்தை
* அபிநயா - சின்னி
* கோட்டா சீனிவாச ராவ் - பிரம்மாந்த ராவ்
* ரம பிரபா - சீதாவின் பாட்டி
* வேனு மகாதேவ் -ஓம்கார்
* ரவி பாபு 
* முரளி மோகன் - எம்.எல்.ஏ
* சீனிவாச ரெட்டி - பெத்தோடு நண்பன்

## மேற்கோள்கள்

பகுப்பு:2012 தெலுங்குத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பி. ஜி. வுட்ஹவுஸ்

**சர் பெல்ஹம் கிரென்வில் வுட்ஹவுஸ்** (15 அக்டோபர் 1881 - 14 பிப்ரவரி 1975) ஓர் ஆங்கில நகைச்சுவை எழுத்தாளர். அவருடைய எழுத்துகளில் புதினங்கள், சிறுகதைகள், நாடகங்கள், கவிதைகள், பாடல்கள், கட்டுரைகள் உட்பட்ட அனைத்தும் அடங்கும். எழுபது ஆண்டு காலம் தொடர்ந்து எழுதியவர். அவர் எழுத்துகள் இன்றும் பரவலாக வாசிக்கப்படுகின்றன. அரசியல் ரீதியாகவும், சமுதாய ரீதியாகவும் பல தடுமாற்றங்களைத் தன் வாழ்வில் சந்தித்ததால், ஃபிரான்சிலும் அமெரிக்காவிலும் அவர் மிகுதியான வாழ்க்கையைக் கழித்தார். ஆனாலும் இவரது முக்கிய எழுத்துக்களம், பிறப்பு, படிப்பு, இளமைகாலம் என இவரது வாழ்க்கையைப் பிரதிபலிக்கும் வகையில், முதலாம் உலகப்போருக்கு முன்னும் பின்னும் இருந்த ஆங்கிலேய மேல்தட்டு மக்கள் வாழ்க்கையைச் சார்ந்ததாக இருந்தது.

ஓர் அங்கீகரிக்கப்பட்ட ஆங்கில உரைநடை விற்பன்னரான வுட்ஹவுஸ், அவருடைய சமகாலத்தவர்களான ஹிலாய்ரெ பெல்லாக், எவெலைன் வாக் மற்றும் ரட்யார்ட் கிப்ளிங் அவர்களிடையேயும், அண்மைய எழுத்தாளர்களான ஸ்டீபன் ஃபிரை, டக்லஸ் ஆடம்ஸ், ஜே. கே. ரௌலிங் மற்றும் ஜான் லெ கர்ரே  போன்றோரிடையேயும் நன்மதிப்பு பெற்றவர்.

இன்று ஜீவ்ஸ் மற்றும் பிலான்டிங்ஸ் காஸ்ட்ல் புதினங்களாலும், சிறுகதைகளினாலும் அறியப்படுபவர். வுட்ஹவுஸ் மேலும் ஒரு நாடககர்த்தாவும், பாடலாசிரியரும் ஆவார். அவர் பதினைந்து மேடை நாடகங்களுக்கு பகுதி எழுத்தாளர் ஆவார். முப்பது இசை-நகைச்சுவை நாடகங்களில், இருநூற்றைம்பது பாடல்களில் பங்குகொண்டிருக்கிறார். இவை பெரும்பாலும் ஜெரோம் கெர்னும் கய் போல்டனும் தயாரித்த நாடகங்களாகும். அவர் கோல் போர்ட்டருடன் *எனிதிங் கோஸ்*(1934) என்ற இசை நாடகத்தில் பணிபுரிந்திருக்கிறார். கெர்ன்ஸ் இசையில் புகழ்பெற்ற *ஷோ போட்* இசை நாடகத்தில் வரும் *பில்* பாடல் வரிகளை எழுதியிருக்கிறார். கெர்ஷ்வின் - ராம்பர்க் அவர்களின் நாடகமான *ரோசலி*யில்(1928), சிக்மன்ட் ராம்பர்க் இசைக்கு வரிகள் புனைந்திருக்கிறார். ருடால்ஃப் ஃப்ரிம்லுடன் அவருடைய இசைநாடகமான *[[த திரீ மஸ்கிடியர்ஸ்|தி திரீ மஸ்கெட்டியர்சில்]]* (1928) பணிபுரிந்திருக்கிறார். அவர் பாடலாசிரியர்களின் காட்சியகத்தில் இடம் வகிக்கிறார்.

## மேற்கோள்கள்

பகுப்பு:1881 பிறப்புகள்
பகுப்பு:1975 இறப்புகள்
பகுப்பு:ஆங்கில எழுத்தாளர்கள்
கந்தர்வர்

**கந்தர்வர்கள்** என்போர் இந்து தொன்மவியலின் அடிப்படையில் பதினெட்டு கணங்களில் ஒரு இனக்குழுவாவர்.

இவர்கள் கந்தவர் லோகத்தில் வசிக்கின்றார்கள்.

இவர்கள் மனிதர்களுக்கும், தேவர்களுக்கும் தொடர்பாக இருப்பவர்கள். இவர்கள் எப்பொழுதும் மகிழ்வாக பாடிக்கொண்டும், ஆடிக்கொண்டும் இருப்பார்கள். ஆடல் கலையில் வல்லவர்களாகவும், யாழ் போன்ற இசைக்கருவிகளை மீட்கும் சக்தி படைத்தவர்களாகவும் கருதப்படுகின்றனர். சித்தரம், நடனம், இசை போன்ற கலைகள் கந்தர்வ வேதம் என்று அழைக்கப்பெற இவர்களே காரணமாகும். அரம்பையர்கள், கந்தவர்களுடன் ஆடல் பாடல்களில் ஈடுபடுவர்.

தேவலோகத்தில் கச்யபப் பிரஜாபதி அரிஷ்டா தம்பதிகளுக்கு பிறந்தவர்களே கந்தர்வர்கள்.
கந்தவர்கள் பிரம்மனின் மூக்கில் இருந்து தோன்றியவர்கள் என்ற கருத்தும் உள்ளது. இவன் பிரம்மாவையும், சந்திரனையும் வழிபடுகின்றனர்.

கந்தவர்களுக்கு பறக்கும் திறன் உள்ளது.
 தேவர்களுக்காக சோமரசம் எனும் மதுபானம் தயாரிப்பவர்களாகவும், கானம் இசைத்து தேவர்களை மகிழ்விப்பவர்களாகவும் கந்தர்வர்கள் உள்ளனர்.

அதர்வண வேதத்தின்படி 6,300 கந்தர்வர்கள் இருக்கின்றனர். கந்தவர்களின் தலைவனாக சித்ராதா என்பவர் உள்ளார். பாதாள லோகத்தின் வாசிகளான நாகர்கள் என்னும் அசுரர்கள் கந்தவர்களின் எதிரிகள் ஆவார்கள்.

## சிவபெருமான் காதுகளில் கந்தர்வர்கள்
அஸ்வதரன், கம்பதரன் என்ற இரண்டு கந்தர்வர்கள் மிக அழகாகப் பாடுவர். அவர்களின் பாடல்களை எந்நேரமும் கேட்க சிவபெருமான் இருவரையும் குண்டலங்களாக தனது காதில் அணிந்து கொண்டார் என்பது சைவ சமயத்தில் கூறப்படக்கூடிய தொன்மக்கதையாகும்.

## காண்க
* தேவர்
* அரம்பையர்கள்
* தேவ உலகம்
* கணங்கள்

## ஆதாரம்


## வெளி இணைப்புகள்
* சிந்து சமவெளியில் கந்தர்வர்கள்

பகுப்பு:இந்து புராணகால உயிரினங்கள்
பகுப்பு:இந்து தொன்மவியல் மாந்தர்
ஆர். எஸ். சுபலட்சுமி

**சகோதரி சுப்பலட்சுமி** (*R. S. Subbalakshmi*, ஆகத்து 18, 1886 - திசம்பர் 20, 1969) என்றழைக்கப்பட்ட  **ஆர். எஸ். சுப்பலட்சுமி** பெண்ணியத்திற்காகப் பாடுபட்ட சமூக சீர்திருத்த சிந்தனையாளரும் தென்னகத்தின் முதல் பட்டதாரிப் பெண்மணியுமாவார்..

## வாழ்க்கை
thumb|1900களின் ஆரம்பத்தில் ஆர். எஸ். சுப்பலட்சுமி|இடதுசென்னையில் மயிலாப்பூரில் ஒரு பிராமணக் குடும்பத்தில் பிறந்தவர்.  இவருடைய தந்தை சுப்பிரமணிய அய்யர். அரசுப் பொதுப்பணித்துறையில் பொறியாளராகப் பணியாற்றியவர்.  தாயார் விசாலாட்சி. இவர்களது முதல் குழந்தையாகப் பிறந்தவர் சுப்பலட்சுமி. இவரது குடும்பம் தஞ்சாவூர் மாவட்டம் ரிஷியூர் என்ற ஊரை பூர்வீகமாக கொண்டது. சைதாப்பேட்டையில் தனது ஆரம்பக்கல்வியைப் பயின்றார். ஒன்பதாவது வயதில்  நான்காம் வகுப்புத் தேர்வில் செங்கல்பட்டு மாவட்டத்தில் முதல் மாணவியாக தேரினார்.

1898 இல் 11 ஆவது வயதில் சுப்பலட்சுமிக்கு திருமணம் நடைபெற்றது. ஆனால் உடனே திருமணமான சில வாரங்களிலேயே தன் கணவனை இழந்தார். கல்வியின் மீதுள்ள ஆர்வத்தால் எழும்பூரிலிருந்த பிரசிடென்சி மேல்நிலை மற்றும் பயிற்சிப் பள்ளியில் தனது கல்வியைத் தொடர்ந்தார். 1905 மெட்ரிகுலேசன் தேர்வில் எல்லாப்பாடங்களிலும் முதலாவதாகத் தேறினார்.  கல்வி மட்டுமின்றி வீணை மீட்டுவதிலும் பயிற்சியெடுத்துக் கொண்டார்.

1898இல் பின்னர் ஜார்ஜ் டவுனிலிருந்த பிரசன்டேசன் கான்வென்டில் எப். ஏ வகுப்பில் சேர்ந்தார். 1908இல் பி. ஏ வகுப்பில் சேர்ந்து 1911ஆம் வருடம் முதல் பிராமணக் குடும்பத்துப் பட்டதாரியாகவும் தென்னகத்தின் முதல் பட்டதாரிப் பெண்மணியாகவும் தேர்வு பெற்றார்.

மதராசு மாநில சட்ட மேலவை நியமன உறுப்பினராக 1952 முதல் 1957 வரை பணியாற்றினார்.thumb|250px|ஒன்றுமில்லை
## மேற்கோள்கள்

## மேலும் வாசிக்க
*

## வெளி இணைப்புகள்

பகுப்பு:1886 பிறப்புகள்
பகுப்பு:1969 இறப்புகள்
பகுப்பு:இந்தியத் தமிழ்ப் பெண்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:தமிழ்நாட்டுக் கல்வியாளர்கள்
பகுப்பு:தமிழ்நாட்டுப் பெண் கல்வியாளர்கள்
தி. த. சரவணமுத்துப்பிள்ளை

**தி. த. சரவணமுத்துப்பிள்ளை** (1865 - 1902) ஈழத்து எழுத்தாளர், தமிழறிஞர். தமிழின் முதல் வரலாற்றுப் புதினமான மோகனாங்கி என்ற புதினத்தை 1895 ஆம் ஆண்டில் எழுதி வெளியிட்டவர்.

இலங்கையின் திருகோணமலையைப் பிறப்பிடமாகக் கொண்ட சரவணமுத்துப்பிள்ளை, திருகோணமலை அரச உத்தியோகத்தரான தம்பிமுத்துப்பிள்ளை என்பவரின் மகன். தி. த. கனகசுந்தரம்பிள்ளையின் தம்பி. தனது 15வது அகவையில் சென்னை சென்று பச்சையப்பன் கல்லூரியிலும், சென்னை மாநிலக் கல்லூரியிலும் கல்வி கற்றார். தத்தைவிடு தூது என்ற பெண் விடுதலைச் செய்யுள்களையும் எழுதினார்.

## எழுதி வெளியிட்ட நூல்கள்
*தென்கைலாய மென்னுந் திரிகோணாசலத்திலெழுந்தருளிய முத்துக்குமாரசுவாமி பேரிற் சொல்லிய 'இரட்டைமணிமாலை', சென்னை சிறீநிலைய அச்சுக்கூடம், 1883
*தத்தைவிடு தூது, சென்னை சிறீநிலைய அச்சுக்கூடம், 1892
*தமிழ்ப்பாஷை, தமிழியல் ஆய்வு, 1892 (மறுபதிப்பு: 2013)
*திருக்கோணமலை ஸ்ரீ முத்துக்குமார சுவாமி திருப்பொன்னூஞ்சல், 1895
*மோகனாங்கி, 1895

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:ஈழத்துத் தமிழறிஞர்கள்
பகுப்பு:1865 பிறப்புகள்
பகுப்பு:1902 இறப்புகள்
பகுப்பு:திருகோணமலை மாவட்ட நபர்கள்
தேசிங்கு

**இராஜா தேசிங்கு** அல்லது **இராஜா தேஜசிங்** என்பவர் சொருப்சிங்கின் வீரமகன் ஆவார். பொந்தில் ராஜ்புத் வம்சாவளியான இவர் கி.பி. 1714 ஆம் ஆண்டில் செஞ்சியை ஆட்சி செய்தார்.

கி.பி. 1677 முதல் மராத்தியர் வசம் இருந்த செஞ்சிக் கோட்டையை முகலாயப் பேரரசர் அவுரங்கசீப்பின்  படைத்தலைவர் சுல்பிகர் அலி கான் தலைமையில், ஆற்காடு நவாப், மதுரையின் ராணி மங்கம்மாள் ஆகியோர் இணைந்து, 1690 செப்டம்பரில் செஞ்சியை முற்றுகையிட்டனர். எட்டாண்டுகள் நீடித்த முற்றுகையின் முடிவில் 1698 இல் கோட்டை முகலாயர் வசம் வந்தது. கோட்டை முகலாயர் வசம் வந்த பிறகு கோட்டையின் தலைவராக புத்தோல்கண்ட் ராஜ்புத் இனத்தவரான *சரூப் சிங்*கை நியமித்தார். இவரது மகன்தான் தேசிங்கு ஆவார்.

## போர்
தேசிங்கு ஆற்காடு நவாபின் மேலதிகாரத்தை ஏற்க மறுத்து, அவருக்குக் கப்பம் கட்டவில்லை. இதனால் ஆற்காடு நவாப் சதயத் உல்லாகான்-I கி.பி. 1714 ஆம் ஆண்டு செஞ்சி மீது படையெடுத்தார். செஞ்சி நகருக்கு அருகில் ஒரு முக்கிய போர் நடந்தது. தேசிங்குராஜன் வீரமாக அவருடைய "நீலவேணி" என்னும் குதிரையுடன் போரிட்டார். அவருக்கு முகமது கான் என்ற நண்பர் தன்னுடைய "பஞ்ச கல்யாணி" என்ற குதிரையுடன் உதவினார். நவாப்பின் 8,000 குதிரைவீரர்களை கொண்ட படையை எதிர்த்து தேசிங்கின் 350 குதிரைவீரர்கள் கொண்ட படை போரிட்டது.

## மரணம்
அப்போது பீரங்கி குண்டுகள் பொழிய, நடந்த போரில் *நீலவேணிக்குதிரை* கால் வெட்டப்பட்டு கொல்லப்பட்டது. தன்னை எப்படியும் கொன்றுவிடுவார்கள், முதுகில் குண்டு பாய்ந்து இறந்தால் புறமுதுகுகாட்டி ஓடிய மன்னன் என வரலாறு சொல்லும் என கருதிய ராஜா தேசிங்கு, தன் வாளை வானத்தில் எறிந்து மார்பைக்காட்டி வீரமரணம் அடைந்தார். 18 வயதேயான தேசிங்குராஜன் போரில் மரணமடைந்து அவரது குறுகிய கால ஆட்சி வீழ்ந்தது. ஆற்காடு நவாப் செஞ்சியைக் கைப்பற்றினார். தேசிங்கின் புதிதாய் திருமணமான மனைவி ராணிபாய் உடன் கட்டையேறினார். அவ்வரசியின் வீரத்தைப் பாராட்டி ஆற்காடு நவாப் இராணிப்பேட்டை என்ற ஊரை ஆற்காட்டுக்கு அருகில் உண்டாக்கினார்.

## உடல் நல்லடக்கம்
வீரமரணம் அடைந்த ராஜா தேசிங்குவின் உடலை அப்படியே விட்டுவிட்டு செல்லாத ஆற்காடு நவாப் சதயத் உல்லாகான், செஞ்சிக்கு கொண்டு வந்து அரசு மரியாதையுடன் அடக்கம் செய்தார். தேசிங்கு மற்றும் அவரது படைதளபதி முகமது கான் ஆகியோரின் சமாதிகள் நீலாம்பூண்டி என்ற சிற்றூரில் உள்ளன.

## திரைப்படம்
இம்மன்னனின் கதையை மையமாகக் கொண்டு  1936 ஆம் ஆண்டு *[[ராஜா தேசிங்கு (1936 திரைப்படம்)|ராஜா தேசிங்கு]]* என்னும் தமிழ்த் திரைப்படம் வெளியானது. ராஜா சந்திரசேகர் இயக்கத்தில் வெளிவந்த இத்திரைப்படத்தில் டி. கே. சுந்தரப்பர், வி. எஸ். மணி மற்றும் பலர் நடித்திருந்தனர். பின்னர் 1960இல் ம. கோ. இராமச்சந்திரன் நடித்த ராஜா தேசிங்கு என்னும் தமிழ்த் திரைப்படம் வெளியானது.

## மேற்கோள்கள்

பகுப்பு:குறுநில மன்னர்கள்
பகுப்பு:இந்திய அரசர்கள்
பகுப்பு:விழுப்புரம் மாவட்ட மக்கள்
பகுப்பு:18-ஆம் நூற்றாண்டு இந்திய அரசர்கள்
ராஜா தேசிங்கு (1960 திரைப்படம்)

**ராஜா தேசிங்கு** (*Raja Desingu*) 1960 ஆம் ஆண்டு செப்டம்பர் மாதம் 2 ஆம் தேதியன்று வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், எஸ். எஸ். ராஜேந்திரன், பி. பானுமதி மற்றும் பலரும் நடித்திருந்தனர். இப்படம் வரலாற்று வீரர் தேசிங்கு ராஜாவை பற்றியதாகும்.. இதே கதையினை ஒட்டி 1936-ஆம் ஆண்டும் இதே தலைப்பில் "ராஜா தேசிங்கு" என்ற படம் வெளியாயிற்று.

ஜி.ராமநாதன் இசையமைத்துள்ள இப்படத்திற்கு உடுமலை நாராயண கவி, கண்ணதாசன் மற்றும் தஞ்சை என்.ராமையா தாசு ஆகியோர் பாடல்களை எழுதியுள்ளனர்.

## மேற்கோள்கள்

## உசாத்துணை
*Raja Desingu (1960), ராண்டார் கை, தி இந்து, ஆகஸ்ட் 15, 2015

## வெளியிணைப்புகள்
*

பகுப்பு:1960 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:பி. பானுமதி நடித்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:பத்மினி நடித்த திரைப்படங்கள்
அலெப்போ

thumb | வலது
**அலெப்போ ** (*Aleppo*,  / *ஹலப்*), சிரியாவின் வடமேற்குப் பகுதியில் திமிஷ்கிலிருந்து 310 கிலோமீட்டர்கள் (193 மைல்கள்) தொலைவிலுள்ள ஓர் பெரிய நகரமாகும். சிரியாவின் மிகுந்த மக்கள்தொகை உள்ள ஆளுநகரகமான (மாநிலம்)  அலெப்போ ஆளுநகரத்தின் தலைநகரமாகவும் விளங்குகிறது.  2,132,100 (2004 கணக்கெடுப்பு) மக்கள்தொகை உள்ள இந்தநகரம் *பெரிய சிரியா* அல்லது *சாம்* என அழைக்கப்படும் இப்பகுதியிலேயே மிகப் பெரிய நகரமாகவும் உள்ளது.பண்டைய அலெப்போ நகரம் பல நூற்றாண்டுகளாகவே  பெரிய சிரியாவின் மிகப்பெரும் நகரமாகவும்  உதுமானியப் பேரரசில் இசுதான்புல், கெய்ரோ அடுத்து மூன்றாவது பெரிய நகரமாகவும் இருந்து வந்துள்ளது.

## இதனையும் காண்க
* பண்டைய அலெப்போ நகரம்

## மேற்சான்றுகள்

## வெளி இணைப்புகள்

*அலெப்போ நகரம் 
*அலெப்போ ஆளுநரகம்
*அலெப்போ செய்திகள்
*அலெப்போ வரலாறும் பண்பாடும் 
 
பகுப்பு:சிரிய நகரங்கள்
பகுப்பு:சிரியாவின் உலகப் பாரம்பரியக் களங்கள்
பகுப்பு:பண்டைய நகரங்கள்
திரையக் காணம்

**திரையக் காணம்** என்பது ஒரு சோதிட நூல். இதன் காலம் 10 ஆம் நூற்றாண்டு. யாப்பருங்கல விருத்தி உரையிலும், பெருந்தேவனார் எழுதிய வீரசோழிய உரையிலும் திரையக்காணப் பாடல்கள் என்னும் குறிப்போடு ஆறு பாடல்கள் உள்ளன. அந்தப் பாடல்களுக்கான சிறு விளக்கங்களும் அந்தந்த உரைகளில் உள்ளன. இந்தப் பாடல்கள் அந்த உரைநூலில் நிரல்நிறை அணிக்கு எடுத்துக்காட்டுகளாகத் தரப்பட்டுள்ளன.  

எடுத்துக்காட்டு பாடல்கள் 

சேய் புகர் பால் மதி ஆளும் முன் நாளினைக்
காய் கதிர் மால் பகர் சேயிடை நாளினை
மாசறு பொன் சனி காரி பொன்னாம் கடை
ஆசறு நாள்களை அஞ்சக ஓணே 

செவ்வாய் புகர் புத்தி திங்கள் கதிர் புத்தி
செவ்வாய் பொன் காரி சனி மந்த்ரி செவ்வாய் – வெவ் வாயும்
மேடம் முதல் ஈர் ஆறு வீட்டுக்கு இறை என்று
நீடு ஆய்ந்து சொன்னார் நிலத்து. 

## கருவிநூல்
மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
## அடிக்குறிப்பு

பகுப்பு:10 ஆம் நூற்றாண்டுத் தமிழ் நூல்கள்

பகுப்பு:சோதிடம்
அலெப்போ பெரிய பள்ளிவாசல்

**அலெப்போ பெரிய பள்ளிவாசல்** ( *Jāmi‘ Halab al-Kabīr*) அல்லது **அலெப்போ உமாய்யது பள்ளிவாசல்** ( *Jāmi‘ al-Umawi al-Kabīr*) சிரியாவின் அலெப்போ நகரத்தில் உள்ள மிகப்பெரிய மற்றும் தொன்மையான பள்ளிவாசல் ஆகும்.  உலகப் பாரம்பரியக் களமான இந்தப் பள்ளிவாசல் அலெப்போ பழைய நகரத்தில் அல்-ஜலோம் மாவட்டத்தில் அல்-மதீனா சவுக்கிற்கு நுழைவாயிலில்  அமைந்துள்ளது. இந்தப் பள்ளிவாசலில் திருமுழுக்கு யோவானின் தந்தையான  செக்காரியாவின் உடலடக்கம் செய்யப்பட்டுள்ளதாக அறியப்படுகிறது. துவக்கத்தில் 8ஆம் நூற்றாண்டில்  கட்டப்பட்டிருந்தாலும் தற்போதைய கட்டடம்  11வதிலிருந்து 14ஆம் நூற்றாண்டு வரை கட்டப்பட்டுள்ளது. 1090இல்  கட்டப்பட்ட மினார், சிரியா உள்நாட்டுப் போரின் போது  ஏப்ரல் 24, 2013இல் அழிக்கப்பட்டது.
## காட்சிக்கூடம்

File:Aleppo Great mosque2 Alp.jpg|ஏப்ரல் 2013இல் இடிக்கப்படுவதற்கு முன்னதான பொதுவான காட்சி
File:Great Mosque of Aleppo 02.jpg|பெரிய பள்ளிவாசலின்  முற்றம்
File:Shrine in the Omayad Mosque of Aleppo Syria.jpg|பள்ளிவாசலினுள் சக்காரியாவின்  புனிதத்தலம்
File:Umayyad Mosque, Aleppo, Syria (5077281043).jpg|ஏப்ரல் 2013இல் அழிக்கபடு முன்னரான மினார்
File:Great Mosque of Aleppo 03.jpg|கழுவும் நீருற்றுக்கள்
File:Great Aleppo mosque 176.jpg|உள் கட்டிட முகப்பு
File:Great Mosque of Aleppo 04.jpg|உட்காட்சி
File:Great Mosque of Aleppo 05.jpg|பள்ளிவாசலின் மிகரபும் மின்பாரும்
File:Mosquée des Omeyyades d'Alep.jpg|கோட்டை அரணிலிருந்து, ஏப்ரல் 2013இல் அழிக்கப்படுவதற்கு முன்னதாக
File:Umayyad Mosque, Aleppo, Syria (5077274473).jpg|அழிக்கப்படும் முன்னர் மேற்புற மினரட்டு 
File:HPIM3062.JPG|முற்றத்தின் முகப்பு 


## மேற் சான்றுகோள்கள்

## உசாத்துணைகள்

*
*
*
*
*
*
*

பகுப்பு:சிரியா
பகுப்பு:இசுலாமியக் கட்டிடக்கலை
பகுப்பு:சிரியாவில் உள்ள பள்ளி வாசல்கள்
கணங்கள்

**கணங்கள்** என்போர் இந்து தொன்மவியலின் அடிப்படையில் பதினெட்டு இனக்குழுக்கள் ஆவர்.

இவர்களை பதினெண் கணங்கள் என்பர். இவர்களுக்கு அதிபதியான காரணத்தினால் சிவமைந்தனான விநாயகர் *கணபதி* என்று அழைக்கப்பெறுகிறார்.

## பதினெண் கணங்கள்
# சப்தரிஷிகள் &  வாலகில்யர்கள்
# தேவர்கள்
# அரம்பையர்கள்
# அசுரர்கள்
# தானவர்கள் 
#  தைத்தியர்கள்
# நாகர்கள்
# கருடர்கள்
# கிண்ணரர்கள் 
# கிம்புருசர்கள்
# யட்சர்கள் &  யட்சினிகள்
# வித்தியாதரர்கள்
# அரக்கர்
# கந்தர்வர்கள்
# சித்தர்கள்
# சாரணர்கள்
# பூத கணங்கள்
# பிசாசர்கள்

## மற்றொரு பட்டியல்
# தேவர்கள்
# சித்தர்கள்
# அசுரர்
# தைத்தியர்கள்
# கருடர்கள்
# கின்னரர்
# நிருதர்
# கிம்புருடர்
# காந்தர்வர் 
# இயக்கர்கள்
# விஞ்சையர்
# பூத கணங்கள்
# பிசாசர்கள்
# அந்தரர்
# முனிவர்கள்
# உரகர்கள்
# ஆகாய வாசியர்
# போக பூமியர்

## காண்க
* லோகம்
* அரம்பையர்கள்

## ஆதாரம்


பகுப்பு:இந்து தொன்மவியல்
பகுப்பு:இந்து தொன்மவியல் மாந்தர்
தேசிகமாலை

**தேசிக மாலை** என்னும் பெயர் கொண்ட நூல் ஒன்று இருந்தது என்பதை உரைநூல்கள் குறிப்பிடுகின்றன. இது 10 ஆம் நூற்றாண்டில் தோன்றியது.

இந்த நூலின் பாடல்கள் அந்தாதித் தொடையால் அமைந்திருந்தன. 
 
இந்த நூலின் பாடல்கள் பஃறொடை வெண்பாக்களால் ஆனவை.  
## கருவிநூல்
மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
## அடிக்குறிப்பு

பகுப்பு:10 ஆம் நூற்றாண்டுத் தமிழ் நூல்கள்
அப்துல் ரசாக் உசேன்

**துன் அப்துல் ரசாக் உசேன்**; (மார்ச் 12, 1922 — ஜனவரி 14, 1976), (மலாய்: *Tun Abdul Razak Hussein*; சீனம்: *敦阿都拉萨*); என்பவர் மலேசியாவின் இரண்டாவது பிரதமர்.

1970-ஆம் ஆண்டில் இருந்து 1976-ஆம் ஆண்டு வரை பிரதமர் பதவியை வகித்தவர். மலேசியாவின் *மேம்பாட்டுத் தந்தை* (*Father of Development*), (மலாய்: *Bapa Pembangunan*) என்று போற்றப் படுகிறவர்.

இவர் ஆட்சியில் இருந்த போது, மலேசியாவில் இருந்த பல அரசியல் கட்சிகளை ஒன்றிணைத்து, பாரிசான் நேசனல் எனும் ஆளும் கூட்டணியை அமைத்தவர். மலேசியப் புதிய பொருளாதாரக் கொள்கையை *(Malaysian New Economic Policy)* அறிமுகப் படுத்தியவர்.

## வாழ்க்கை வரலாறு

இவர் பகாங் மாநில அரச நகரமான பெக்கான் நகரில், புலாவ் கெலாடி எனும் கிராமத்தில் 1922 பிப்ரவரி 12-ஆம் தேதி பிறந்தவர்.

அப்துல் ரசாக், கோலாகங்சார் மலாய்க் கல்லூரியில் சேர்ந்து படித்தார். பின்னர் 1939-ஆம் ஆண்டில் மலாயா நிர்வாகப் பணியில் சேர்ந்தார். அதன் பிறகு, 1940-ஆம் ஆண்டில் சிங்கப்பூரில் உள்ள ராபிள்ஸ் கல்லூரியில் படிக்க அவருக்கு உதவித் தொகை வழங்கப்பட்டது.

இரண்டாம் உலகப் போரின் தொடக்கத்துடன் அவரின் கல்லூரிப் படிப்பு நிறுத்தப் பட்டது. போர்க் காலத்தில் அவர் பகாங் மாநிலத்தில் வத்தானியா எதிர்ப்பு இயக்கத்தை அமைக்க உதவினார்.

### மலேசியப் புதிய பொருளாதாரக் கொள்கை

மலேசியாவில் வாழும் பல இன மக்களின் பொருளாதார, சமூகவியலைச் சமப்படுத்தும் வகையில் 1971-ஆம் ஆண்டு புதிய பொருளாதாரக் கொள்கையை உருவாக்கியவர்.

புறநகர் வாழ்மக்களின் வாழ்க்கைத் தரத்தை உயர்த்துவதற்கும், வறுமை நிலையை அகற்றுவதற்கும், 1974-ஆம் ஆண்டு மலேசிய பச்சைப் புத்தகத் திட்டத்தைத் தொடங்கியவர்.

மலேசியாவில் பெல்டா, பெல்க்ரா திட்டங்களை அறிமுகப் படுத்தியவர். கிராமப் புறங்களிலும், உட்புறப் பகுதிகளிலும் வாழும் மக்களின் வாழ்க்கைத் தரத்தை மேம்படுத்துவதற்கு நல்சேவைகளை வழங்கியவர் என்று புகழப் படுகின்றார்.

## மேற்கோள்கள்

பகுப்பு:மலேசியப் பிரதமர்கள்
பகுப்பு:மலேசிய அமைச்சர்கள்
பகுப்பு:மலேசிய அரசியல்வாதிகள்‎
பகுப்பு:மலேசிய முசுலிம் அரசியல்வாதிகள்
பகுப்பு:1922 பிறப்புகள்
பகுப்பு:1976 இறப்புகள்
பகுப்பு:மலேசியப் பிரதமர் துறை
பியூ திங்க்ஸ் லெப்ட் அன்செட்

**பியூ திங்க்ஸ் லெப்ட் அன்செட்** (*Few Things Left Unsaid*) என்பது எழுத்தாளரும், பொறியியலாளருமான சுதீப் நகர்க்கர் என்பவரால் எழுதப்பட்டு 2011-ம் ஆண்டு வெளிவந்த நாவலாகும். சுதீப்பிற்கு தினந்தோறும் நாட்குறிப்பு எழுதும் பழக்கம் உண்டு. அவருடைய தோழர் அதை வாசித்துவிட்டு, புத்தகமாக வெளியிட வேண்டுகோள் விடுத்தார்.

இப்புத்தகமானது, 2011-ம் ஆண்டு சூலை 13-ம் நாள் இந்திய மத்திய அமைச்சர் சுரேஷ் செட்டியால் வெளியிடப்பட்டது. சுதீப், ஸ்டேக் யுவர் ரேக் மாதாந்த்திர இதழிலும் ரேடியோ மிர்ச்சி பண்பலையிலும் நேர்காணல் அளித்துள்ளார்.

டைம்ஸ் ஆப் இந்தியா இப்புத்தகம் ஒரே நாளில் 8,000-க்கும் மேற்பட்ட பிரதிகள் விற்பனையானதை குறிப்பிட்டிருந்தது.

## கதைக்கரு
ஆதித்யா, ரியா என்ற இருவருக்கும் நடக்கும் உறவுப்போராட்டத்தினை மையமாக வைத்து இப்புத்தகம் எழுதப்பட்டுள்ளது. இருவருக்கும் நடக்கும் ஊடல்கள், அதன் பிறகு வரும் பிரச்சனைகள், என இக்கதை நகர்கின்றது. இருவரும் இறுதியில் பிரிகின்றனர். இக்கதை தன்னுடைய வாழ்க்கையில் நடந்த கதை என இப்புத்தகத்தின் ஆரம்பத்தில் சுதீப் தெரிவித்துள்ளார்.

## கதாபாத்திரங்கள்
*ஆதித்யா
*ரியா
*சமீர்
*அமித்
*நேகா
*சுவப்னில்
*அனுப்

## குறிப்புகளும் மேற்கோள்களும்

## வெளி இணைப்புகள்
*அதிகாரப்பூர்வ இணையதளம்  - சுதீப் நகர்க்கரின் தளம்

பகுப்பு:நூல்கள்
பகுப்பு:2011 புதினங்கள்
கூறிட்டு கதிர்மருத்துவம்

**கூறிட்டு கதிர்மருத்துவம்** (Fractionated RT ) என்பது, கதிர்மருத்துவம் ஒரு முழுமையான மருத்துவ அறிவியல் பகுதியாக நிலைபெற்ற போது  6 வாரத்திற்கு, வாரம் 5 நாட்கள் வீதம் தினமும் 2 கிரே அளவில் மொத்தம் 60 கிரே 42 நாட்களில், 30 கூறுகளாக ,மருத்துவம் மேற்கொள்ளப்பட்டது. இது பொதுவாக எல்லா மருத்துவ மனைகளிலும் நடைமுறையில் உள்ளது. இதுவே **கூறிட்டு கதிர்மருத்துவம்** மேற்கொள்ளும் முறையாகும்.  சில சமயங்களில் ஆய்விற்காக ஒரே நாளில் 2 அல்லது 3 கூறுகளாக மருத்துவம் மேற் கொள்ளப்படுகிறது. இது **அதிகரித்த கூறுகளுடன் கதிர்மருத்துவம்**. (Hyperfractionated RT ) எனப்படும். அதுபோல் வாரத்திற்கு 5 கூறுகளுக்குப் பதில் 6 கூறுகளுடன் மருத்துவம்  செய்யப்படும் போது அது **விரைந்த கதிர் மருத்துவம்**   (Accelerated RT ) எனப்படுகிறது. அது மேலும் வரிவுபடுத்தி, இடைவெளி இல்லாமல் தொடர்ந்து ஒரு வாரத்தில் 7 நாட்களும் மருத்துவம் கொடுக்கும் போது அது **தொடர் கதிர்மருத்துவம்** (Continuous RT ) எனப்பட்டது. இம்முறைகள் அனைத்தும் இணைத்து மருத்துவம் மேற்கொள்ளும் போது அம்முறை **'சார்ட்**' (CHART_ continuous hyperfractionated accelerated  RT ) எனப்படுகிறது. இம்முறைகள் எல்லா மருத்துவ மனைகளிலும் பின்பற்றப்படுவதில்லை. வசதியைப் பொறுத்தும் ஆய்விற்காகவும் மேற்கொள்ளப்படுகிறன..

பகுப்பு:கதிர் மருத்துவம்
ஞான சாரம்

**ஞான சாரம்**  என்னும் பெயரில் பல நூல்கள் உள்ளன. வேதாந்தம், வைணவம், வீரசைவம் சமயம் சார்ந்த நூல்கள் அவை.
*கண்ணுடைய வள்ளல்  இயற்றிய ஞானசாரம்
*அவரது மாணாக்கர் திருநெறி விளக்கமுடையார் இயற்றிய ஞானசாரம்
இவை இரண்டும் வேதாந்த நூல்கள்

இவை 15 ஆம் நூற்றாண்டில் வாழ்ந்த ஆசிரியரும் மாணாக்கரும் செய்தவை. ஆசிரியர் கண்ணுடைய வள்ளல்.. இவரோடு கருத்து மாறுபாடு கொண்டு இவரிடமிருந்து விலகி நூல் செய்தவர் இவரது மாணாக்கர் ‘திருநெறி விளக்குடையார்’ என்பவர்.
;கண்ணுடைய வள்ளல்]] இயற்றிய ஞானசாரம்
இந்த நூல். 118 கட்டளைக் கலித்துறைப் பாடல்களைக் கொண்டது. இந்த நூல் சிவப்பிரகாசர் இயற்றிய நூலின் அமைப்பினை ஒத்துள்ளது. நூலின் பெரும்பகுதி மாணக்கன் வினாவுதலுக்கு ஆசிரியர் விடை கூறுவது போல அமைந்துள்ளது. 

பாடல் எடுத்துக்காட்டு 

மிக்க வேதாந்த சைவ மெய்ப்பொருள் பயனாய் மூவர்
தொக்க செந்தமிழ் சேர் வாய்மைச் சுருக்கமாய் வாதவூர-
ருக்கு  நின்றோதும் உண்மைக்கு உரியதாய்இந்த நூற்குத்
தக்கது ஓர் உரைக்கின் ஞான சாரமாம் பெயரது ஆமே.

பொய்கைச் சாருவாகன் புகழ் சிவாத்துவிதி சிவ அத்துவிதி ஈறாய்
உய்பொருள் இது என்று எண்ணி இன்றளவு உணர ஒண்ணா
மெய் தரு பொருளாய் இன்ப வீட்டில் வேதாந்தமான
சைவ அத்துவிதம் தன்னைத் தமிழினால் சாற்றலுற்றாம்
;திருநெறி விளக்கமுடையார் இயற்றிய ஞானசாரம்
கண்ணுடைய வள்ளல் தன்னைத் ‘திருநெறிக் காவலன்’ என் கூறிக்கொண்டார். இதனை ஏற்றுக்கொள்ள மனமில்லாத இவரது மாணவர் ஆசிரியர் இயற்றிய ‘ஞானசாரம்’ என்னும் நூலைக் குறை சொல்ல முடியாமல் ‘திருநெறி விளக்கம்’ என்னும் பெயரில் ஞானசார நூல் இயற்றியுள்ளார். 

## கருவிநூல்
மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
துப்புரவு

**துப்புரவு** (Sanitation) என்பது கழிவுகளையும், பேரிடர் பொருள்களையும் முறையாக மேலாண்மை செய்து நலத்தை ஊக்குவிக்கப் பயன்படும் செயலேற்பாடுகள் ஆகும்.  மலம், சிறுநீர், கழிவு நீர், திடக்கழிவு போன்றவற்றை அகற்றி தூய்மிப்புச் செய்வது பல்வேறு வகை நோய்கள் நலக் கேடுகள் உருவாவதையும், பரவுவதையும் தடுக்கும். இது அடிப்படை மனிதத் தேவைகளில் ஒன்றாகக் கருதப்படுகிறது.

ஒருவருக்கு நோய் தொற்றுகிறது என்றால் அங்கு நோய்க்காரணி, ஓம்புயிர், சுற்றுச்சூழல் ஆகியவற்றிடையே இடைவினை நிகழ்ந்திருக்கிறது என்று பொருளாகும். நோய்க்காரணி இடம் பெயர்வதற்கு முக்கியமான காரணம் சுற்றுச்சூழல் எனலாம். எனவே, சுற்றுச்சூழலை ஆரோக்கியமாக வைத்திருப்பது தேவையாகிறது.

## மேற்கோள்கள்


பகுப்பு:சுகாதாரம்
வகையுளி

**வகையுளி** என்பது ஒரு செய்யுளிலக்கணக் குறியீடு.  

செய்யுளில் தளை தட்டுப்படாமல் இருக்கச் ஒரே சொல்லைப் பிரித்துச் சீர்நிலை ஆக்கிக்கொள்ளும் முறைமைக்கு வகையுளி என்று பெயர். 

பிறவிப் பெருங்கடல் நீந்துவர் நீந்தார்
இறைவன் அடிசேரா தார்.  

படரும் பனைஈன்ற மாவும் சுடர்இழை
நல்கியாள் நல்கி யவை  

ஒன்றிரண்டு மூன்றுநான் கைந்தாறு  வேழெட்டு
ஒன்பது பத்துப் பதினோன்று - பன்னி
ரண்டுபதின் மூன்றுபதின் நான்குபதி னைந்துபதி
னாறுபதி னேழுபதி னெட்டு.  

## அடிக்குறிப்பு

பகுப்பு:யாப்பிலக்கணம்
உரப்படுத்தல் மலசலகூடம்

**உரப்படுத்தல் மலசலகூடம்** (ஆங்கிலம்: Composting toilet) என்பது ஒர் உலர் கழிவறை ஆகும்.  இது உயிர்வளி செயலாக்க முறையில் (aerobic processing system) உடற் கழிவை திண்ம திரவமாகப் பிரித்து, திண்மத்தை சிதைத்து உரமாக்கும்.

## பயன்பாட்டுக் காரணங்கள்
* கழிகால் ஒழுங்கு (sewer based sanitation system) இல்லாத இடங்களில் 
* தண்ணீர் தட்டுப்பாடு இருக்கும் இடங்களில்
* நீர் நிலைகளுக்கு குழிமுறை மலசல கூடங்களால் மாசடைதல் வாய்ப்பு இருக்கும் இடங்களில்
* மனித உடற்கழிவில் இருந்து பெறப்படும் உரத்தை பெறுவதற்கு.

## வெளி இணைப்புகள்
* சூழலியல் துப்புரவு - 

பகுப்பு:கழிவறைகள்